Ino Mwaajana Kuli Mali Ngomubelesya Mumulimo Wanu?
Mulimo wesu wakukambauka ulabbadelelwa azyakusanga zyakuliyandila zizwa kuli Bakamboni ba Jehova. Kunyina mutiba wamulumbo wiinzyigwa kumiswaangano yesu, alimwi kunyina uuyandika kupa mulumbo wacimanyakkumi. (Matayo 10:7, 8) Muciindi caboobo, kuli tubbokesi twakusangila tubikkwa motuswaanganina kutegwa naa kuli wayanda kusanga, ulakonzya kucita oobo. Basikusanga tabaambilizyigwi.
Kaambo kamwi kapa kuti atavwulisyi mali ngotubelesya nkakuti kunyina musololi uubbadelwa. Kuyungizya waawo, Bakamboni tababbadelwi kukambauka kuŋanda aŋanda, alimwi masena eesu aakukombela taaduli.
Mali aasangwa aatumwa kumaofesi aamitabi aa Bakamboni ba Jehova alabelesyegwa kugwasya bacitikilwa ntenda zyacibukilambuta, kugwasya bamisyinali besu ababelesi beendeenda, kugwasya mukuyaka maanda aakukombela muzisi zitavwubide, alimwi amukusimba akutola ma Bbaibbele amabbuku aa Bunakristo muzilawo mwaayandika.
Muntu umwi aumwi ulasala naa uyanda kusanga kumulimo uucitwa nkwakkala, akumulimo wanyika yoonse, naa koonse kobilo. Mbungano ambungano ilapa lipooti iijatikizya mali mwezi amwezi kuzyibya mbungano.
bem_Latn bem_Latn nya_Latn bem_Latn bem_Latn